Nouveau Stade de Bordeaux

Nouveau Stade de Bordeaux, også kjent som Matmut Atlantique av sponsormessige årsaker, er et fotballstadion i byen Bordeaux i Frankrike. Historikk Stadionet ble bygget i forbindelse med at Frankrike fikk EM i fotball 2016. Byggingen av stadionet startet i 2013 og det stod ferdig i april 2015. Det ble offisielt åpnet 18. mai 2015. Det er designet av de samme arkitekter som står bak Allianz Arena i München og Beijings nasjonalstadion (ofte kalt Fugleredet). De øverste tribuneseksjonene er på hele 35 grader, det maksimalt tillatte i Frankrike. Utvendig preges stadionet av mange stolper som skal representere furutrærne i skogen Landes som ligger nær stadionet. Forsikringsselskapet Matmut kjøpte navnerettighetene til stadionet i mai 2015 og det skal hete Matmut Atlantique fram til 2025. Den første kampen var hjemmelaget Bordeaux mot Montpellier 23. mai 2015 i siste serierunde i Ligue 1. Større idrettsarrangementer EM i fotball Stadionet ble brukt til fire gruppekamper samt én kvartfinale under EM i fotball 2016. Referanser Eksterne lenker (fr) Offisielt nettsted (en) Grand stade Bordeaux – kategori av bilder, video eller lyd på Commons Stadionet på UEFA sin hjemmeside (engelsk)